Rettens dom (Ottende Afdeling) af 10. februar 2021 –

XC mod Kommissionen

(Sag T-488/18)

»Personalesag – ansættelse – almindelig udvælgelsesprøve EPSO/AD/338/17 – udvælgelseskomitéens afgørelse om ikke at give sagsøgeren adgang til den næste fase af udvælgelsesprøven – princippet om forbud mod forskelsbehandling på grund af handicap – aktindsigt – afslag på begæring om aktindsigt i de spørgsmål, der er blevet stillet under en prøve – udvælgelseskomitéens fortrolige arbejde – forordning (EF) nr. 1049/2001 – almindelig udvælgelsesprøve EPSO/AD/356/18 – reserveliste – annullationssøgsmål – manglende søgsmålsinteresse – afvisning – ansvar«

1. Tjenestemænd – udvælgelsesprøve – udvælgelsesprøvens forløb – fordelingen af beføjelserne mellem Det Europæiske Personaleudvælgelseskontor (EPSO) og udvælgelseskomitéen – udvælgelseskomitéens brug af en ekstern tjenesteyder, der i samarbejde med EPSO forbereder indholdet af en prøve – lovlighed [Tjenestemandsvedtægten, art. 17 og art. 30, stk. 1; bilag III, art. 1, stk. 1, art. 4, art. 5, stk. 1, og art. 7, stk. 2; afgørelse truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Ombudsmandens repræsentant 2002/621, art. 1, stk. 1, og art. 1, stk. 2, litra c)] (jf. præmis 50, 51, 54-56, 67, 70 og 89)

2. Tjenestemænd – udvælgelsesprøve – udvælgelseskomité – overholdelse af princippet om den fortrolige karakter af udvælgelseskomitéens arbejde – rækkevidde – deltagelse af medlemmer af Det Europæiske Personaleudvælgelseskontor (EPSO) i udvælgelseskomitéens møder – lovlighed (Tjenestemandsvedtægten, art. 17; bilag III, art. 3 og 7) (jf. præmis 74-76)

3. Tjenestemænd – ligebehandling og ikke-diskrimination – handicap – administrationens forpligtelser – hensyntagen til bestemmelserne i direktiv 2000/78 (Rådets direktiv 2000/78, art. 2 og 5) (jf. præmis 83-85)

4. Tjenestemænd – udvælgelsesprøve – Det Europæiske Personaleudvælgelseskontor (EPSO) – beføjelser – tilrettelæggelse af udvælgelsesprøver – rækkevidde – ændring af de af udvælgelseskomitéen vedtagne regler for udvælgelsesprøven for at tage hensyn til eventuelle handicap hos visse ansøgere – omfattet (Tjenestemandsvedtægten, bilag III, art. 1, stk. 1, og art. 4) (jf. præmis 89)

5. Tjenestemænd – udvælgelsesprøve – prøvernes afvikling og indhold – tilpasninger af hensyn til ansøgere med handicap – forpligtelse til at foretage tilpasninger, selv om ansøgeren ikke har indgivet en forudgående anmodning – foreligger ikke (Tjenestemandsvedtægten, art. 1d, stk. 1 og 6, og bilag III, art. 1, stk. 1, og art. 4) (jf. præmis 92 og 93)

6. Tjenestemandssager – akt, der indeholder et klagepunkt – begreb – afgørelser truffet på grundlag af forordning nr. 1049/2001 – ikke omfattet (Art. 263 TEUF og 270 TEUF; tjenestemandsvedtægten, art. 90, stk. 2, og art. 91, stk. 1; Europa-Parlamentets og Rådets forordning nr. 1049/2001, art. 7) (jf. præmis 109-114)

7. Retslig procedure – søgsmålsfrister – begæring om fri proces – udsættelse af søgsmålsfristen – forkyndelse af kendelse om udpegelse over for sagsøgerens advokat – søgsmålsfristen begynder at løbe på ny (Rettens procesreglement, art. 148, stk. 5) (jf. præmis 125)

8. Retslig procedure – søgsmålsfrister – fristerne udløbet – undskyldelig vildfarelse – begreb – anlæggelse af søgsmål efter forkyndelse af en afgørelse, der vedrører en ansøgning om retshjælp, og som indeholder en angivelse, der kan være vildledende – omfattet (jf. præmis 135 og 138-140)

9. EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af beslutningsprocessen – udbredelse af spørgsmål stillet i adgangsprøverne til en almindelig udvælgelsesprøve til ansættelse af tjenestemænd i Unionen – formodning om indgreb i beslutningsprocessen – grænser (Tjenestemandsvedtægten, bilag III, art. 6; Europa-Parlamentets og Rådets forordning nr. 1049/2001, art. 4, stk. 2, og art. 4, stk. 3, andet afsnit) (jf. præmis 144-153)

10. EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – mere tungtvejende offentlig interesse, der kan begrunde en udbredelse af dokumenter – begreb – anlæggelse af et annullationssøgsmål – ikke omfattet (Europa-Parlamentets og Rådets forordning nr. 1049/2001, art. 4, stk. 3) (jf. præmis 156 og 157)

11. EU-institutioner – offentlighedens ret til aktindsigt – forordning nr. 1049/2001 – genfremsat begæring om aktindsigt – mulighed for at anvende den genfremsatte begæring til at begære aktindsigt i andre dokumenter – ikke omfattet (Europa-Parlamentets og Rådets forordning nr. 1049/2001, art. 8, stk. 1) (jf. præmis 166-168)

12. Tjenestemandssager – søgsmålsinteresse – ansøger, der er udelukket fra en udvælgelsesprøve, og som nedlægger påstand om annullation af hele udvælgelsesprøven – realitetsbehandlingen begrænset til spørgsmålet om udelukkelsen af sagsøgeren (Tjenestemandsvedtægten, art. 91) (jf. præmis 180 og 181)

13. Tjenestemænd – udvælgelsesprøve – relevante retsregler (Tjenestemandsvedtægten) (jf. præmis 189)

14. Tjenestemandssager – erstatningssøgsmål – administrativ procedure – forløbet forskelligt afhængigt af, om der foreligger eller ikke foreligger en akt, der indeholder et klagepunkt – omgåelse af de i vedtægten fastsatte fristregler – ikke tilladt (Tjenestemandsvedtægten, art. 90 og 91) (jf. præmis 190-192)

Angående

For det første søgsmål støttet på artikel 270 TEUF med påstand om annullation af afgørelse af 4. december 2017 truffet af udvælgelseskomitéen for almindelig udvælgelsesprøve EPSO/AD/338/17 om ikke at give sagsøgeren adgang til den næste fase i udvælgelsesprøven, for det andet søgsmål støttet på artikel 263 TEUF med påstand om annullation af Kommissionens afgørelse C(2018) 3969 af 19. juni 2018 om aktindsigt i dokumenter, for det tredje søgsmål støttet på artikel 270 TEUF med påstand om annullation af reservelisten for almindelig udvælgelsesprøve EPSO/AD/356/18, der blev offentliggjort den 22. maj 2019, og for det fjerde søgsmål støttet på artikel 270 TEUF med påstand om erstatning af forskellige skader, som sagsøgeren hævder at have lidt.

Konklusion

1) Europa-Kommissionen frifindes.